
	[bookmark: nev]MOLNÁR ESZTER
molnareszter44@gmail.com
Vállalkozásmenedzsment
MA, 5. félév
Babeș-Bolyai Tudományegyetem

	
[bookmark: _GoBack]






Témavezetők:
	Szász Levente
Egyetemi tanár, RO BBTE

	Csala Dénes
Egyetemi adjunktus, RO BBTE




A termelési hálózatok szerepe az iparági növekedés modellezésében

A termelési hálózatok szerkezete meghatározza a lokális sokkhatások terjedési mechanizmusait és így az iparágak együttmozgását is. Ez azt eredményezi, hogy a gazdasági növekedés modellezéséhez minél pontosabban meghatározott termelési hálóra van szükségünk.
Tanulmányunkban Leontief input-output modelljét hálózattudományi szemszögből elemezzük. Célunk a termelési háló olyan módon való felépítése egy nemzetgazdaságra, amely lehetővé teszi az iparági növekedést előidéző változások (innovációk) továbbterjedési mechanizmusainak legprecízebb modellezését. Ezt úgy vizsgáljuk, hogy a szakirodalomban népszerű küszöbértéket bíráljuk felül, amely azt határozza meg, hogy a monetáris tranzakciók hány százalékát veszik figyelembe a kutatók a hálóban. Hipotézisünk az, hogy a küszöbérték változtatásával nagy mértékben változik a háló struktúrája és a központi iparágak is. Ez azért jelentős, mert amennyiben a termelési hálózat szerkezetét nem definiáljuk pontosan, az ebből származtatott belső terjedési mechanizmusok is torzítani fognak, ezáltal pedig az iparági növekedést befolyásoló innováció diffúzió modellezés sem lesz pontos.
Különböző küszöbértékek mellett, a hálózat topológiájának és centralitási mérőszámainak vizsgálatával az Egyesült Államok 2007-es és 2012-es input-output számláinak adataiból származtatott hálózaton bizonyítjuk hipotézisünket.



